Αλέκος Μοδινός 
Αισθάνομαι ότι ο µέσος Κύπριος µε θαυμάζει 


Ο Αλέκος Μοδινός τόλμησε και βγήκε δηµόσια να πει ότι είναι ομοφυλόφιλος. Πήρε την 
Κυπριακή Δημοκρατία στο Ευρωπαϊκό Δικαστήριο Ανθρωπίνων Δικαιωμάτων και κέρδισε τη 
µάχη τῆς αποποινικοποίησης της οµμοφυλοφιλίας. Ὡς αποτέλεσµα των ενεργειών του αυτών 
αποτελεί σήµερα το κόκκινο πανί της Ἐκκλησίας. Ο Αρχιεπίσκοπος Χρυσόστομος, όταν 
κοκκινίζει να πει τη λέξη ομοφυλόφιλος, λέει Μοδινός. Έτσι, όταν αντιδρούσε στο να εκλεγεί ο 
Παγκράτιος Μερακλής στο αξίωμα του μητροπολίτη, επειδή είχε την έµµονη ιδέα ότι ήταν 
ομοφυλόφιλος, εκστόµισε το αμµίµητο «θέλετε να γίνουμε όλοι Μοδινος;». Τώρα που η 
αποποινικοποίηση τῆς ομοφυλοφιλίας απασχολεί τη Βουλή, ο Αλέκος Μοδινός βρέθηκε και 
πάλι στο εδώλιο της Περάς Εξετάσεωῶς, διότι είναι ο αίτιος αυτής της αναστάτωσης. Παρ᾽ όλα 
αυτά ο Αλέκος Μοδινός συγχωρεί τον Αρχιεπίσκοπο και κατανοεί τη συμπεριφορά του. 
Δηλώνει μάλιστα έτοιμος για ένα ανοιχτό διάλογο µε την Εκκλησία για επίλυση του κοινωνικού 
αυτού προβλήματος. 


Ποια είναι η σχέση σας µε την Εκκλησία: 


Γενικά δεν έχω καµιά σχέση µε τοὺς ιερώµένους. 


Δεν εκκλησιάζεστε; 


Όχι, αλλά αυτό δεν έχει σχέση µε την αντίδραση της Εκκλησίας στην προσφυγή µου στο 
Ευρωπαϊκό Δικαστήριο. Πάντως ο ιερέας της ενορίας µου µε εκτιμά, είμαστε φίλοι και 
κουβεντιάζουµε. 


Αισθάνεστε ότι η Εκκλησία σας κατατρέχει; 


Όχι, είµαι σίγουρος ότι δεν έχουν τίποτε το προσωπικό εναντίον µου. Εκείνοι είναι εναντίον της 
νοµιµοποίησης της ομοφυλοφιλίας για λόγους δικούς τους. 


Πώς νιώσατε όταν ακούσατε τον Αρχιεπίσκοπο να λέει, «θέλετε να γίνουμε όλοι Μοδινοῦ», 
για να αιτιολογήσει τη διαφωνία του στο να εκλεγεί ο Παγκράτιος μητροπολίτης Μόρφου: 


Ο Αρχιεπίσκοπος έκανε ένα τρομερό λάθος διότι ύβρισε τους κατοίκους του Μόρφου, επειδή 
εκδήλωναν την αγάπη τους σε έναν άνθρωπο που εκτιμούν και ήθελαν να τον κάνουν 
μητροπολίτη. 


Ἠ αναφορά στο όνοµα σας δεν σας ενόχλησε; 


Με ενόχλησε, διότι εγώ τι του έφταιγα για να χρησιμοποιήσει το όνοµα µου σαν ύβρη; Ένας 
Αρχιεπίσκοπος πρέπει, κατά την άποψη µου, να µιλά µε σοφία και σωφροσύνη. Δεν µπορεί να 
ανοίγει το στόµα του και να βρίζει τον κόσµο εν βρασµώ ψυχής. 


Δεν σκεφτήκατε να του υποβάλετε μήνυση; 


Εγώ όχι, αλλά τρεις αξιόλογοι δικηγόροι µε παρότρυναν να του κινήσω αγωγή λίβελου. Στη 
δήλωση αυτή του Αρχιεπισκόπου υπήρξαν αντιδράσεις και απὀ το ανώνυμο πλήθος. 


Με ποιο τρόπο εκδηλώθηκαν αυτές οι αντιδράσεις; 


Περπατούσα στο δρόµο και µε παρότρυνε κόσμος άγνώστος σε µένα να µην αφήσω τον 
Αρχιεπίσκοπο σε χλωρό κλαρί. Χρησιμοποιούσαν μάλιστα φράσεις και χαρακτηρισμούς που 
εγώ δεν έβαλα ποτέ στο στόμα µου. 


Αυτό σας ενοχλούσε; 


Ῥέβαια µε ενοχλούσε, διότι αυτούς τοὺς ανθρώπους δεν τους γνώριζα καν. Και ύβριζαν έναν 
άνθρωπο που διαφωνώ μαᾷᾶί του, αλλά εκτιμώ τη θέση του. 


Ἠταν για το λόγο αυτό που δεν πήρατε νομικά µέτρα εναντίον του; 


Δεν ταιριάζει στη φύση µου η εκδίκηση. Από την άλλη ο Αρχιεπίσκοπος ήταν άρρωστος, έκανε 
δίαιτα και έπαιρνε φάρμακα που ίσως επηρέαζαν τη συμπεριφορά του. 


Μετά που κερδίσατε την προσφυγή στην Ευρώπη πώς σας αντιμετωπίζει ο κόσμος: 


Μου κάνει πραγματικά εντύπωση το γεγονός ότι µε αγαπά. Αισθάνομαι ότι ο απλός Κύπριος 
πολίτης µε θαυμάζει. Άνθρωποι που δεν γνωρίζουν τι είναι ομοφυλοφιλία µε σταματούσαν στο 
δρόµο για να μου που μπράβο. 


Επειδή είστε ομοφυλόφιλος: 


Όχι επειδή είμαι ομοφυλόφιλος, αλλά επειδή τόλµησα να διεκδικήσω τα δικαιώµατα µου. 


Γίνατε δέκτης και ειρωνικών υπονοούµενων; 


Καθόλου. Σας λέω ειλικρινά ότι όταν κινούμαι ανάµεσα στον κόσµο δεν αισθάνομαι ότι µε 
βλέπουν µε προκατάληψη. Λόγω της επαγγελματικής µου ενασχόλησης έρχομαι σε επαφή µε 
ένα ευρύ φάσμα ανθρώπων, απὀ εργολάβους µέχρι απλούς εργάτες στις οικοδοµές. Αυτοί οι 
άνθρωποι δεν έχουν άποψη για την ομοφυλοφιλία, αλλά µε εκτιμούν. 


Γιατί νομίζετε; 


Επειδή κάνω καλά τη δουλειά µου και ὡς άνθρωπος είµαι σωστός µαζί τους. Αυτό είναι που 
µετρά στη συνείδηση του κόσμου και όχι οι σεξουαλικές του συνήθειες. 


Νιώθετε ότι διεκδικώντας τα δικαιώµατα σας έχετε κάνει ανδραγάθηµα; 


Δεν νομίζω να είμαι τόσο θαρραλέος που να έκανα Κάτι πέραν από εκείνο που έβρισκα ότι 
έπρεπε να κάνω. 


Είχατε οποιαδήποτε περιπέτεια µε την αστυνομία; 


Όχι ποτέ δεν µε ενόχλησε κανείς. 


Τότε γιατί προσφύγατε στην Ευρωπαϊκή Επιτροπή: Πώς παραβιάζονταν τα ανθρώπινα 
δικαιώµατα σας; 


Το γεγονός ότι σύμφωνα µε το νόμο είμαι εγκληματίας και υπάρχει η δυνατότητα δίωξης µου, 
αποτελεί από µόνο του στοιχείο επηρεασμού τῶν ανθρωπίνων µου δικαιωμάτων. 


Κάποτε τους ομοφυλόφιλους τους έστελλαν στα σωφρονιστήρια. Η Εκκλησία εξακολουθεί 
να θεωρεί τη σεξουαλική σχέση μεταξύ ανθρώπων του ιδίου φύλου πάθος που µπορεί να 
θεραπευτεί. 


Ἡ επιστήµη έχει ρίξει άπλετο φῶς σε αυτό το θέµα. Η Παγκόσμια Οργάνωση Υγείας αφαίρεσε 
την ομοφυλοφιλία από τη λίστα τῶν ασθενειών. ΈΤο ίδιο έπραξε και ο αμερικανικός σύνδεσμος 
Ψυχιάτρων, ο οποίος από το 1973 θεωρεί την ομοφυλοφιλία φυσιολογική κατάσταση. 


Ο ιερέας Σάββας Μιχαηλίδης χαρακτήρισε την ομοφυλοφιλία ένα είδος διαστροφής, πώς 
το σχολιάζετε; 


Εάν όλοι γεννιόµασταν ετεροφυλόφιλοι, εκείνοι που θα λειτουργούσαν ομοφυλόφιλα πράγματι 
θα διέστρεφαν τη φύση τους. Εγώ όµως, από τη φύση µου είµαι ομοφυλόφιλος και ελκύοµαι 
συναισθηματικά και ερωτικά από άτοµο του δικού µου φύλου. Εάν λοιπόν έχω σχέση µε µια 
γυναίκα αυτό θα είναι διαστροφή διότι διαστρέφω τη φύση µου. 


Γιατί δεν κάνετε ένα διάλογο µε την Εκκλησία, όπως έγινε µε την Πολιτεία για να λυθεί 
αυτό το πρόβλημα: 


Αν η Εκκλησία ενδιαφέρεται για διάλογο πολύ ευχαρίστῶς. Μου κάνει εντύπωση που η 
Εκκλησία δεν έχει ορίσει µια επίσημη επιτροπή από ειδικούς για να μελετήσουν το θέµα 
ομοφυλοφιλία. Δεν µπορεί, επειδή ο Θεός στην Παλαιά Διαθήκη πιθανώς να κατέστρεψε τα 
Σόδοµα και τα Γόμορρα να θεωρείται η ομοφυλοφιλία ποινικό αδίκημα. 


Αν δεν κάνω λάθος πήγατε και στο Άγιο Όρος: 


Πήγα στο Άγιο Όρος το 19859 αλλά από αρχιτεκτονικό ενδιαφέρον για να µελετήσω τη 
βυζαντινή τέχνη. 


Ποιες είναι οι εµπειρίες σας; 


Πραγματικά εκεί ανακάλυψα την ορθοδοξία. Στο Άγιο Όρος έχεις να κάνεις µε ανθρώπους 
σεμνούς που τοὺς χαρακτηρίζει η καλοσύνη. Δεν αντικρίζουν τον άνθρωπο σαν εχθρό που 
θέλουν να τον βάλουν στον τοίχο και να τον ντουφεκίσουν, όπως φαίνεται να επιδιώκει η 
Επιτροπή Αγώνα κατά της ομοφυλοφιλίας. 


Στο Άγιο Όρος δεν θεωρούν την ομοφυλοφιλία αμαρτία; 


Έχουν την ίδια αντίληψη µε τη δική µας Εκκλησία ότι πρόκειται για αμαρτία, αλλά δεν 
καταδιώκουν τους ομοφυλόφιλους. 


Πάντως ο μητροπολίτης Πάφου είπε ότι επτά τοις εκατόν των μοναχών είναι 
ομοφυλόφιλοι. 


Εγώ δεν μπορώ να γνωρίζω αυτό το στοιχείο. Ο μητροπολίτης Πάφου ίσως να έκανε έρευνα και 
να είναι σε θέση να το πει. Εγώ δεν πιστεύῶ έτσι εύκολα ότι οἱ μοναχοί που πηγαίνουν σε ένα 
μοναστήρι και προσεύχονται σε βαθµό που να τείνουν σε ένα σηµείο αγιότητας να είναι 
ομοφυλόφιλοι, τη στιγµή που θεωρούν τη σεξουαλική πράξη αμαρτία. 


Κάποιοι είπαν ότι µε τη διαδήλωση έξω από τη Βουλή η Λευκωσία έμοιαζε µε Τεχεράνη. 
Συμφωνείτε; 


Καθόλου δεν συμφωνώ. ἩΗ Λευκωσία δεν είναι Τεχεράνη, διότι αν ήταν θα κατέβαινε στη 
Βουλή η µισή Κύπρος να διαμαρτυρηθεί. 


Μετά την επιτυχία σας στην Ευρωπαϊκή Επιτροπή τι οραµατίζεστε; 


Ἐκείνο που οραματίζοµαι είναι µια κοινωνία, η οποία όχι µόνο να είναι ίση έναντι του νόµου, 
αλλά να επικρατεί η ισότητα και στην καθημερινή ζωή. Το γεγονός ότι είµαι ομοφυλόφιλος δεν 
πρέπει να αποτελεί κριτήριο στον τρόπο που θα µε αντιμετωπίζει ένας ετεροφυλόφιλος 
συνάνθρωπος µου. Εάν είµαι εργατικός, τίµιος και καλός να µε σέβεσαι και να µε εκτιμά όπως 
τον εκτιμώ κι εγώ. 


Τι θα συμβουλεύατε ένα γονιό εάν διαπιστώσει ότι το παιδί του είναι ομοφυλόφιλο: 


Να πολεμήσει µαζί του για να γίνει αυτό αποδεχτὀ. Με τον τρόπο αυτό θα του κάνει τη ζωή 
λιγότερο δυστυχισμένη. Ένας ομοφυλόφιλος νέος χρειάζεται πολλή αγάπη και συμπαράσταση 
από τους γονείς του, διαφορετικά θα είναι ένας µισός άνθρωπος. 


Και πώς συμβουλεύετε έναν ομοφυλόφιλο να αντιδράσει όταν διαπιστώσει ότι έχει αυτή 
την τάση; 


Να μιλήσει στους γονείς του και να τοὺς κάνει να τον αποδεχτούν. Εάν το κάναµε αυτό όλοι οι 
ομοφυλόφιλοι θα αλλάζαμε αμέσως τη µισή κυπριακή κοινωνία. 


Με ποιο τρόπο: 


Οι παγκόσμια αποδεχτές στατιστικές αναφέρουν ότι το 1096 του πληθυσμού είναι αποκλειστικά 
και µόνο ομοφυλόφιλα άτοµα. Το 409ο αποκλειστικά και µόνο ετεροφυλόφιλα και το 5050 
αμφισεξουαλικό. Εμένα µε ενδιαφέρει µόνο το 1056 που είναι απὀ τη φύση τοὺς ομοφυλόφιλοι. 
Το 10560 μεταφράζεται σε 70.000 άνδρες και γυναίκες ομοφυλόφιλους. Εάν ο κάθε ένας γίνει 
αποδεχτός από δύο γονείς και δύο αδέλφια, τότε η ομοφυλοφιλία θα γίνει αποδεχτή σε 350.000 
άτοµα που αποτελούν το µισό πληθυσμό της Κύπρου. 


Μακάριος Δρουσιώτης 
Φιλελεύθερος 


18/05/1997 


